Hieronta ja kehonhuolto rakentuu hoitajan ja asiakkaan välisestä luottamuksesta ja kunnioituksesta toisiaan kohtaan sekä ennen kaikkea avoimesta kommunikoinnista.
Hierontaan ja hoitoihin sisältyy kosketusta, läheisyyttä sekä hyvän olon tunnetta. Hieroja tai kehonhuoltaja toteuttaa hieronnan lähtökohtaisesti kuitenkin aina ammattilaisen hoidollisesta näkökulmasta.
On myös aivan normaalia, että joillekin asiakkaille vähissä vaatteissa oleminen tai riisuutuminen toisen läsnä ollessa voi aiheuttaa epämiellyttävän tunteen.
Jokin osa kehosta voi olla syystä tai toisesta arempi, jonne ei haluta kenenkään koskettavan tai joku voi olla epävarma omasta kehostaan tai ulkonäöstään.
Jos olet epävarma jostakin asiasta niin keskustele hoitajan kanssa asioista joko ennen hierontaa tai sen aikana.
Hierontaa ja muita hoitoja voidaan mukauttaa monin tavoin, jotta siitä saadaan miellyttävä kokemus molemmille osapuolille.
Seksuaalinen häirintä on Suomen rikoslaissa tuomittava rikos, emmekä hyväksy seksuaalista häirintää hoitajiemme emmekä asiakkaidemme puolelta.